Pusiau prezidentinis valdymas

Pusiau prezidentinis valdymas arba parlamentinis-prezidentinis valdymas – valdymo forma, turinti tiek parlamentinio valdymo, tiek prezidentinio valdymo ypatumų.Gediminas Vitkus „Politologija“, Vilnius, 1998, ISBN 9986-442-55-9, 182 psl.

Pusiau prezidentinis valdymas dažnai vadinamas „prancūzišku“, nes taip pagal 1958 m. Konstituciją veikia Prancūzijos Penktoji Respublika.Gediminas Vitkus „Politologija“, Vilnius, 1998, ISBN 9986-442-55-9, 181 psl. Tačiau jau iki Antrojo pasaulinio karo tokia sistema veikė Suomijoje. Lietuvos politinė sistema taip pat pasižymi pusiau prezidentiniais valdymo bruožais.Pusiau prezidentinis valdymas, Visuotinė lietuvių enciklopedija, 2020-06-19. Nuoroda tikrinta 2024-07-13.

Pusiau prezidentinio valdymo sąlygomis prezidentą, turintį svarbių vykdomosios valdžios įgaliojimų, renka ne parlamentas, o visi piliečiai. Ministrų kabinetui vadovauja ministras pirmininkas. Ministrą pirmininką skiria prezidentas su parlamento pritarimu. Be to, ministras pirmininkas ir po to turi turėti parlamento pasitikėjimą.

 Išnašos 

Kategorija:Valdymo formos